HR
L 17/84
Službeni list Europske unije
19.1.2023.
PROVEDBENA UREDBA KOMISIJE (EU) 2023/131 оd 18. siječnja 2023.
o izmjeni Provedbene uredbe (EU) 2019/1259 o uvođenju konačne antidampinške pristojbe na uvoz lijevanog pribora za cijevi s navojem, od temperiranog lijevanog željeza i lijevanog željeza sa sferoidnim grafitom, podrijetlom iz Narodne Republike Kine i Tajlanda i podvrgavanju uvoza lijevanog pribora za cijevi podrijetlom iz Narodne Republike Kine nadzoru
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1), a posebno njezin članak 14. stavak 1.,
uzimajući u obzir Uredbu (EU) br.
952/2013 Europskog parlamenta i Vijeća od 9. listopada 2013. o Carinskom zakoniku Unije (2), a posebno njezin članak 56. stavak 5.,
budući da:
(1)
Komisija je Provedbenom uredbom (EU) 2019/1259 (3) uvela konačnu antidampinšku pristojbu na uvoz lijevanog pribora za cijevi s navojem, od temperiranog lijevanog željeza i lijevanog željeza sa sferoidnim grafitom, isključujući tijela kompresijskog pribora za koja se upotrebljava metrički navoj ISO DIN 13 i kružne spojne ormariće s navojima od temperiranog željeza bez poklopca, podrijetlom iz Narodne Republike Kine (NRK) i Tajlanda („predmetni proizvod”).
(2)
Glavne su ulazne sirovine za predmetni proizvod metalni otpad, koks/električna energija/plin, pijesak (za oblikovanje) i cink (za galvanizaciju).
Prvi je korak proizvodnog procesa taljenje metalnog otpada.
Nakon toga slijedi oblikovanje i lijevanje odljevaka različitih oblika koji se zatim odvajaju u pojedinačne dijelove.
Proizvodi trebaju proći dugotrajan proces zagrijavanja kako bi se osiguralo da su dovoljno temperirani da bi ih se koristilo u primjenama u kojima je, na primjer, potrebna otpornost na udarce i vibracije te kod kojih je potrebno podnošenje naglih promjena u temperaturi.
Nakon toga se pribor može galvanizirati.
Zatim slijedi završna faza proizvodnje koja uključujući izradu navoja i drugu strojnu obradu.
(3)
U skladu s Provedbenom uredbom (EU) 2019/1259, kineski proizvođač izvoznik Jinan Meide Casting Co., Ltd („Jinan Meide”), dodatna oznaka TARIC (4) B336, podliježe antidampinškim mjerama uvedenima Provedbenom uredbom Komisije (EU) 2019/1259.
(4)
Tijekom 2021. i 2022., industrija Unije koja proizvodi istovjetni proizvod obavijestila je Komisiju da je društvo Meide Group Co., Ltd. preuzelo društvo Odlewnia Zawiercie S.A., koje proizvodi istovjetni proizvod u Poljskoj. („Meide Group”), društvo osnovano u NRK-u.
(1) SL L 176, 30.6.2016., str. 21.
(2) SL L 269, 10.10.2013., str. 1.
(3) Provedbena uredba Komisije (EU) 2019/1259 оd 24. srpnja 2019. o uvođenju konačne antidampinške pristojbe na uvoz lijevanog pribora za cijevi s navojem, od temperiranog lijevanog željeza i lijevanog željeza sa sferoidnim grafitom, podrijetlom iz Narodne Republike Kine i Tajlanda nakon revizije zbog predstojećeg isteka mjera u skladu s člankom 11. stavkom 2.
Uredbe (EU) 2016/1036 Europskog parlamenta i Vijeća (SL L 197, 25.7.2019., str. 2.).
(4) Integrirana tarifa Europske unije.